C 80/16
DA
Den Europæiske Unions Tidende
3.3.2023
bb) Tilskyndelse til reduktion af energiefterspørgslen Målet om at tilskynde til reduktion af energiefterspørgslen gælder for foranstaltninger rettet mod virksomheders produktionsprocesser/levering af tjenesteydelser og hænger sammen med de spørgsmål, der er beskrevet i det særlige afsnit »Styrkelse af Europas industrigrundlag« nedenfor.
Et eksempel, der kombinerer relevante energiomkostninger med strukturelle foranstaltninger, kunne være en midlertidig finansiel kompensation for produktionstab som følge af en kortsigtet reduktion af efterspørgslen efter elektricitet ledsaget af et krav om investeringer med langvarige virkninger, der opfylder REPowerEU-målene (f.eks.
reduktion af drivhusgasintensiteten i virksomhedens produktion (11) inden midten af 2026, f.eks. ved at skifte til vedvarende energi, eller energibesparende foranstaltninger).
Investeringerne i reduktion af energiefterspørgslen kan også suppleres med reformer, der giver lovgivningsmæssige incitamenter til langsigtede forbedringer af energieffektiviteten, nemlig: — etablering af kvikskranker, der yder rådgivning og bistand (ikke begrænset til information) om muligheder for renovering af bygninger, energiattester og anbefalinger i forbindelse med energisyn — ordninger, der tilskynder til energirenovering af bygninger eller installation af opvarmningsløsninger som beskrevet i litra b), punkt 1.
c)
Håndtering af interne og grænseoverskridende flaskehalse for energitransmission og -distribution, støtte til oplagring af elektricitet og fremskyndelse af integrationen af vedvarende energikilder og støtte til nulemissionstransport og infrastruktur til denne transport, herunder jernbaner Eksempler på foranstaltninger i forbindelse med energitransmission, -distribution og -lagring omfatter: — faciliteter til oplagring af elektricitet, navnlig for at støtte udbredelsen af vedvarende ressourcer og/eller for at minimere kapacitetsbegrænsninger — udvikling af nationale eldistributions- og transmissionsnet, navnlig for at afhjælpe flaskehalse og fremme yderligere integration af vedvarende energikilder — etablering af samkøringslinjer for elektricitet — reformer af tariffer og fremme af netkonnektivitetsprojekter — reformer med henblik på at øge fleksibiliteten i elnettet — etablering af gennemsigtige tidsplaner for ajourføringer af distributions- og transmissionsnet og auktioner over vedvarende energi.
Eksempler på foranstaltninger, der er knyttet til nulemissionstransport, omfatter investeringer eller reformer med henblik på indførelse af: — nulemissionskøretøjer såsom 100 % elektriske eller brintbaserede brændselscellekøretøjer og nulemissions­ fartøjer/-luftfartøjer — fornyelse af og opgradering til nulemissionstransportaktiver og infrastruktur til nulemissionskøretøjer, -fartøjer og -luftfartøjer — rullende nulemissionsmateriel til jernbaner samt jernbaneinfrastruktur og tilhørende delsystemer til rullende nulemissionsmateriel ladestationer, opgraderinger af elnettet, brinttankstationer og elektriske vejsystemer — reformer af de lovgivningsmæssige rammer med henblik på at fremme ombygning af små biler med forbrændingsmotor til elektriske køretøjer ved at fremskynde proceduren for typegodkendelse med henblik på ombygning incitamenter for industrien og forbrugerne (skattemæssige incitamenter, gunstige kreditlån eller subsidier til forudgående investeringer) samt udvikling af en oplysningskampagne. — Investeringer i produktion af flybrændstoffer fra vedvarende brint og reformer til fremme af produktionen.
d)
Understøttelse af målsætningerne i litra a), b), ba), bb) og c) gennem en fremskyndet omskoling af arbejdsstyrken til grønne færdigheder og de relaterede digitale færdigheder samt støtte til værdikæder inden for kritiske råstoffer og teknologier, der er knyttet til den grønne omstilling
(11) For så vidt angår støtte til anlæg, der er omfattet af EU's emissionshandelssystem, finder kriterierne i DNSH-bilagene og bilagene til gennemførelsesafgørelserne fra Rådet anvendelse.